Ο **Τζορτζ Μπάλντοκ** (αγγλικά: *George Baldock*, γενν. 9 Μαρτίου 1993) είναι Έλληνας-Βρετανός επαγγελματίας ποδοσφαιριστής, διεθνής με την Ελλάδα, ο οποίος αγωνίζεται ως δεξιός πλάγιος αμυντικός για τη Σέφιλντ Γιουνάιτεντ.

Σταδιοδρομία σε συλλόγους
-------------------------

### Μίλτον Κέινς Ντονς

Ο Μπάλντοκ ξεκίνησε την ποδοσφαιρική του σταδιοδρομία στην Μίλτον Κέινς Ντονς. Ο μεγάλος αδελφός του, Σαμ Μπάλντοκ, έπαιξε επίσης για το σύλλογο. 

#### 2009-10

Ο Μπάλντοκ έκανε το ντεμπούτο του με την πρώτη ομάδα της Μίλτον Κέινς Ντονς ΦΚ στις 8 Μαΐου 2010, στην ισοπαλία με 0-0 εναντίον της Μπράιτον εντ Χόουβ Άλμπιον για την Λιγκ Ουάν, μπαίνοντας ως αλλαγή στη θέση του Ντάνιελ Πάουελ στο 81ο λεπτό.

#### 2010-11

Ο Μπάλντοκ έπαιξε τον πρώτο 90λεπτο αγώνα του για τον σύλλογο την τελευταία ημέρα της σεζόν 2010-11, σε έναν αγώνα της Λιγκ Ουάν εναντίον της Όλνταμ Αθλέτικ.

#### 2011-12

Στις 30 Οκτωβρίου 2011, εντάχθηκε στην Νορθάμπτον Τάουν με δανεισμό ενός μηνός. Τον Μάρτιο του 2012, εντάχθηκε με δανεισμό στην Τάμγουορθ, μαζί με τον συμπαίκτη του Τσάρλι Κόλινς. Έκανε το ντεμπούτο του στην ισοπαλία με 1-1 εναντίον της Γκέιτσεχεντ, όπου αγωνίστηκε σε όλη τη διάρκεια του αγώνα.

#### 2012-13

Στις 3 Μαΐου 2012, εντάχθηκε στην ισλανδική Ιθροταμπάνταλαγκ Βεστμανάεϊγια, με δανεισμό ενός μηνός. Έκανε το ντεμπούτο του για τον σύλλογο τρεις μέρες αργότερα, στον εναρκτήριο αγώνα της σεζόν 2012, στην εκτός έδρας ήττα με 2-1 εναντίον της Σέλφος. Ο Μπάλντοκ έλαβε ποινή ενός αγώνα στις 5 Ιουνίου 2012, αφού συγκέντρωσε τέσσερις κίτρινες κάρτες στους έξι πρώτους αγώνες του. Σημείωσε το πρώτο του γκολ για την ομάδα στις 20 Ιουνίου 2012, στη νίκη με 3-1 επί της Κνάτσπιρνουντεϊλντ. Την επόμενη μέρα, ο σύλλογος ανακοίνωσε ότι η περίοδος δανεισμού του Μπάλντοκ είχε παραταθεί μέχρι τις 8 Αυγούστου, που σήμαινε ότι θα ήταν επιλέξιμος για την προκριματική φάση του Γιουρόπα Λιγκ. Στις 3 Ιουλίου 2012, έλαβε νέα ποινή ενός αγώνα, αφού έγινε ο πρώτος παίκτης της σεζόν στα ισλανδικά πρωταθλήματα που έφτασε το όριο των επτά κίτρινων καρτών σε αγώνες πρωταθλήματος και κυπέλλου. Παρ 'όλα αυτά, έκανε την πρώτη εμφάνισή του σε ευρωπαϊκή διοργάνωση δύο ημέρες αργότερα, αφού είχε επιλεγεί στο βασικό σχήμα στην ήττα με 0-1 εναντίον της ιρλανδικής Σεντ Πάτρικς Αθλέτικ, για τον πρώτο αγώνα της πρώτης προκριματικής φάσης του Γιουρόπα Λιγκ.

Η Ιθροταμπάνταλαγκ ανακοίνωσε στις 9 Αυγούστου 2012 ότι η περίοδος δανεισμού του Μπάλντοκ είχε παραταθεί μέχρι το τέλος του μήνα.

Μετά την επιστροφή του από τον δανεισμό στην Ιθροταμπάνταλαγκ, ο Μπάλντοκ εντάχθηκε για άλλη μία φορά με δανεισμό στην Τάμγουορθ της Νάσιοναλ Λιγκ. Υπέγραψε με την ομάδα μέχρι το τέλος του έτους, μαζί με τους συμπαίκτες του στη Ντονς, Τσάρλι Κόλινς και Τζόρνταν Άιβι-Γουάρντ. Ο Μπάλντοκ σημείωσε το πρώτο γκολ για την Τάμγουορθ εναντίον της Γουόκινγκ ΦΚ, σε μία νίκη με 3-2. Στις 19 Δεκεμβρίου 2012, σκόραρε δύο φορές για την Τάμγουορθ, καθώς κέρδισε την Κόρμπι Τάουν με 4-2, στο δεύτερο γύρο του Τσάλεντζ Τρόφι.

#### 2014-15

Ο Μπάλντοκ αγωνίστηκε αρκετές φορές για την Μίλτον Κέινς Ντονς στο πρώτο μισό της σεζόν 2014-15, συμπεριλαμβανομένης της αλησμόνητης νίκης με 4-0 επί της Μάντσεστερ Γιουνάιτεντ στον δεύτερο γύρο του Λιγκ Καπ, στις 26 Αυγούστου 2015.

Στις 12 Φεβρουαρίου 2015, ο Μπάλντοκ εντάχθηκε με δανεισμό μέχρι το τέλος της σεζόν 2014-15 με την Όξφορντ Γιουνάιτεντ της Λιγκ Του. Έπαιξε σε 12 αγώνες για την ομάδα, σημειώνοντας ένα γκολ στην ισοπαλία με 1-1 εναντίον της Μόρκαμπ ΦΚ.

#### 2015-16

Ο Μπάλντοκ επέστρεψε στην Όξφορντ Γιουνάιτεντ με μονοετή δανεισμό στις 30 Ιουνίου 2015. Κατά τη διάρκεια του δανεισμού του, ο Μπάλντοκ καθιερώθηκε ως αναπόσπαστο μέρος της ομάδας και αργότερα ονομάστηκε στην Ομάδα της Χρονιάς 2015-16 της Λιγκ Του, για τις εμφανίσεις του με την Όξφορντ.

Στις 28 Ιανουαρίου 2016, αφού εντυπωσίασε κατά τη διάρκεια του δανεισμού του με την Όξφορντ, η Μίλτον Κέινς Ντονς ανακοίνωσε ότι ο Μπάλντοκ είχε ανακληθεί.

Στις 3 Μαΐου 2016, έχοντας κερδίσει θέση βασικού παίκτη, ο Μπάλντοκ ονομάστηκε Νέος Παίκτης της Χρονιάς 2015-16 στα βραβεία του συλλόγου στο τέλος της σεζόν.

#### 2016-17

Στις 29 Ιουλίου 2016, ο Μπάλντοκ υπέγραψε την προέκταση του συμβολαίου του με την Μίλτον Κέινς Ντονς, κρατώντας τον στην ομάδα μέχρι το καλοκαίρι του 2018. Στις 26 Νοεμβρίου του 2016, έκανε την 100η εμφάνισή του για την ομάδα, στην εκτός έδρας νίκη με 1-2 επί της Κόβεντρι Σίτι.

### Σέφιλντ Γιουνάιτεντ

Στις 13 Ιουνίου 2017, ο Μπάλντοκ επανενώθηκε με τον πρώην προπονητή της Όξφορντ, Κρις Γουάιλντερ, όταν εντάχθηκε στην προσφάτως προβιβασμένη στην Τσάμπιονσιπ Σέφιλντ Γιουνάιτεντ, με τριετές συμβόλαιο. Στις 28 Απριλίου 2019, ο Μπάλντοκ είδε τις «Λεπίδες» να κερδίζουν την άνοδο στην Πρέμιερ Λιγκ, μετά από 12 χρόνια απουσίας.

Εθνική ομάδα
------------

Ο Μπάλντοκ αγωνίζεται για την Εθνική Ελλάδας, καθώς η μία του γιαγιά είναι ελληνικής καταγωγής, κι έτσι επέλεξε τη "γαλανόλευκη" αντί της Εθνικής Αγγλίας στην οποία θα μπορούσε επίσης να αγωνιστεί. Είχε αναφερθεί πως ο προπονητής της Ελλάδας, Τζον φαν ΄τ Σχιπ, ήθελε να τον καλέσει στην ομάδα το 2020. Τελικά, στις 27 Μαΐου 2022, ο Μπάλντοκ κλήθηκε για πρώτη φορά στην εθνική ομάδα, από τον προπονητή Γκουστάβο Πογέτ, για τους αγώνες εναντίον των Βορείου Ιρλανδίας, Κοσσυφοπεδίου και Κύπρου για το Πρωτάθλημα Εθνών ΟΥΕΦΑ 2022-23 από τις 2 έως τις 12 Ιουνίου 2022. Είχε αποκτήσει την ελληνική υπηκοότητα λίγες μέρες νωρίτερα.

Προσωπική ζωή
-------------

Ο μεγαλύτερος αδερφός του, Σαμ Μπάλντοκ, είναι επίσης επαγγελματίας ποδοσφαιριστής και αυτή τη στιγμή παίζει στην Όξφορντ Γιουνάιτεντ, όπου ο άλλος μεγαλύτερος αδερφός του, Τζέιμς, είναι ιατρός του συλλόγου.

Διακρίσεις
----------

**Σέφιλντ Γιουνάιτεντ**

* Τσάμπιονσιπ 2η θέση: 2018-19

**Ατομικές**

* Μίλτον Κέινς Ντονς - Παίκτης Ακαδημιών της Χρονιάς: 2010-11
* Μίλτον Κέινς Ντονς - Νέος Παίκτης της Χρονιάς: 2015-16
* PFA Ομάδα της Χρονιάς: Λιγκ Του 2015-16

Παραπομπές
----------

1. ↑  (πολλαπλές γλώσσες) *FBref.com*. 394854c4.
2. ↑  «MK Dons 0 – 0 Brighton». 1 Μαΐου 2010.. Ανακτήθηκε στις 7 Μαΐου 2011.
3. ↑  «Oldham 1 – 2 MK Dons». 7 Μαΐου 2011.. Ανακτήθηκε στις 7 Μαΐου 2011.
4. ↑  «Lambs add Dons pair». *NonLeagueDaily.com*. 23 Μαρτίου 2012. Αρχειοθετήθηκε από το πρωτότυπο στις 26 Μαρτίου 2012.. Ανακτήθηκε στις 23 Μαρτίου 2012.
5. ↑  «Tamworth 1–1 Gateshead». 24 Μαρτίου 2012.. Ανακτήθηκε στις 28 Μαρτίου 2012.
6. ↑  Magnús Már Einarsson (3 Μαΐου 2012). «George Baldock til ÍBV (Staðfest)» (στα Ισλανδικά). Fótbolti.net. Ανακτήθηκε στις 9 Ιουλίου 2012.
7. ↑  Magnús Már Einarsson (5 Ιουνίου 2012). «Úrskurður aganefndar: Tveir í þriggja leikja bann» (στα Ισλανδικά). Fótbolti.net. Ανακτήθηκε στις 9 Ιουλίου 2012.
8. ↑  Magnús Már Einarsson (21 Ιουνίου 2012). «ÍBV framlengir lánssamning við George Baldock» (στα Ισλανδικά). Fótbolti.net. Ανακτήθηκε στις 9 Ιουλίου 2012.
9. ↑  Magnús Már Einarsson (3 Ιουλίου 2012). «George Baldock búinn að fá sjö gul spjöld í níu leikjum» (στα Ισλανδικά). Fótbolti.net. Ανακτήθηκε στις 9 Ιουλίου 2012.
10. ↑  «St Patrick's 1–0 ÍBV». UEFA.com. 5 Ιουλίου 2012. Ανακτήθηκε στις 9 Ιουλίου 2012.
11. ↑  Magnús Már Einarsson (9 Αυγούστου 2012). «George Baldock leikur með ÍBV út mánuðinn» (στα Ισλανδικά). Fótbolti.net. Ανακτήθηκε στις 9 Αυγούστου 2012.
12. ↑  «Baldock back at The Lamb». TheLambs.co.uk. 31 Αυγούστου 2012. Αρχειοθετήθηκε από το πρωτότυπο στις 21 Σεπτεμβρίου 2020. Ανακτήθηκε στις 31 Αυγούστου 2012.
13. ↑  Όσμπορν, Κρις (26 Αυγούστου 2014). «Milton Keynes Dons 4–0 Manchester United».. Ανακτήθηκε στις 23 Μαρτίου 2018.
14. ↑  «Oxford United Sign George Baldock». Όξφορντ Γιουνάιτεντ ΦΚ. 12 Φεβρουαρίου 2015. .
15. ↑  «Oxford United 1–1 Morecambe». 3 Μαρτίου 2015.. Ανακτήθηκε στις 23 Μαρτίου 2018.
16. ↑  «George Baldock agrees season-long Oxford loan from MK Dons». 30 Ιουνίου 2015.. Ανακτήθηκε στις 1 Ιουλίου 2015.
17. ↑  «Defender included in PFA Team of the Year». ΜΚ Ντονς ΦΚ. 22 Απριλίου 2016. Ανακτήθηκε στις 23 Μαρτίου 2018.
18. 1 2  «PFA awards: Leicester and Spurs dominate Premier League team». 21 Απριλίου 2016.. Ανακτήθηκε στις 7 Μαΐου 2018.
19. ↑  «Baldock's coming backr». ΜΚ Ντονς ΦΚ. 28 Ιανουαρίου 2016. Ανακτήθηκε στις 23 Μαρτίου 2018.
20. ↑  «Martin named Player of the Year». ΜΚ Ντονς ΦΚ. 3 Μαΐου 2016. Ανακτήθηκε στις 23 Μαρτίου 2018.
21. ↑  «Baldock commits future to Club». Επίσημος ιστότοπος ΜΚ Ντονς. 29 Ιουλίου 2016. Ανακτήθηκε στις 30 Νοεμβρίου 2016.
22. ↑  «Baldock joins elite club». Επίσημος ιστότοπος ΜΚ Ντονς. 30 Νοεμβρίου 2016. Ανακτήθηκε στις 30 Νοεμβρίου 2016.
23. ↑  «George Baldock: Sheffield United sign MK Dons defender for undisclosed fee». 13 Ιουνίου 2017.. Ανακτήθηκε στις 13 Ιουνίου 2017.
24. ↑  «Sheffield United promoted to Premier League after Leeds draw» (στα αγγλικά). 28 Απριλίου 2019.. Ανακτήθηκε στις 30 Απριλίου 2019.
25. ↑  «Στις σκέψεις του Φαν'τ Σιπ και ο Τζορτζ Μπάλντοκ της Σέφιλντ Γιουνάιτεντ». *www.tanea.gr*. 13 Νοεμβρίου 2019.
26. ↑  «Δημοσίευμα για τον Μπάλντοκ στην Εθνική Ελλάδας». *sputniknews.gr*. 21 Ιανουαρίου 2020.
27. ↑  «Εθνική Ελλάδος: Κλήθηκε ο Μπάλντοκ από τον Πογέτ». *sport24.gr*. 27 Μαΐου 2022.
28. ↑  «Τζορτζ Μπάλντοκ: Το ελληνικό αίμα, το Euro 2004 και το Summer in Greece (vids)». *gazzetta.gr*. 27 Μαΐου 2022.
29. ↑  «Εθνική Ελλάδας: Κάλεσε Τζορτζ Μπάλντοκ ο Πογέτ». *gazzetta.gr*. 27 Μαΐου 2022.
30. ↑  «Sam Baldock signs for Oxford United». 4 Φεβρουαρίου 2022. .
31. ↑  Άντερσον, Τζον, επιμ. (2019). *Football Yearbook 2019–2020*. Λονδίνο: Headline Publishing Group. σελίδες 320–231. ISBN 978-1-4722-6111-3.
32. ↑  «Player of the Year awards – Winners». ΜΚ Ντονς ΦΚ. 5 Μαΐου 2011. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Σεπτεμβρίου 2018.
33. ↑  «Martin named Player of the Year». ΜΚ Ντονς ΦΚ. 3 Μαΐου 2016. Ανακτήθηκε στις 5 Σεπτεμβρίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζορτζ Μπάλντοκ** |

* Τζορτζ Μπάλντοκ Στατιστικά καριέρας στο Soccerbase
* Προφίλ στον επίσημο ιστότπο της ΜΚ Ντονς
* Προφίλ στο Transfermarkt.com